ORDENANZA REGULADORA DO FUNCIONAMENTO DE HORTAS MUNICIPAIS SOSTIBLES
ADMINISTRACIÓN LOCAL — Municipal — Moaña (Ordenanzas e Regulamentos, 18/01/2018)

O Pleno da Corporación do Concello de Moaña na sesión do día 26/10/2017, aprobou provisionalmente a Ordenanza reguladora do Funcionamento de hortas municipais sostibles do Concello de Moaña. Publicado o anuncio no BOPPO nº 216, do 10/11/2017, e transcorrido o prazo de 30 días hábiles para reclamacións e suxestións, non se presentou ningunha, entendéndose definitivamente adoptado o acordo ata entón provisional, sen necesidade de novo acordo plenario. De conformidade co disposto nos artigos 49 e 70.2 Lei 7/1985, de 2 de abril, reguladora de las Bases del Réxime Local, procede publicar o texto íntegro da Ordenanza no Boletín Oficial da Provincia, e entrará en vigor transcorrido o prazo previsto no artigo 65.2. O Concello de Moaña, ao abeiro do disposto na Lei 7/1985, de 2 de abril, reguladora das bases de réxime local (LBRL), na Lei 33/2003, de 3 de novembro, de patrimonio das administracións públicas, no Real Decreto 1372/1986, de 13 de xuño, polo que se aproba o Regulamento de bens das corporacións locais e demais disposicións aplicables, procede a regular o uso de parcelas propiedade do Concello para uso como Hortas Municipais Sostibles co fin de garantir unha correcta xestión das mesmas. A Horta Municipal Sostible é un espazo público que a demanda de veciños e veciñas se pon a disposición dos mesmos destinándoo á agricultura sostible, buscando a práctica de métodos tradicionais, e aplicando os avances adquiridos na agricultura ecolóxica moderna. O cultivo da hora farase de xeito respectuoso co medio ambiente, o que implica o uso de fertilizantes naturais e a redución ó mínimo do uso de sustancias químicas. En concreto potenciarase a fertilización por medio do compost seco producido no proceso de compostaxe doméstica.1.—Recuperar espazos urbanos para uso público, mediante unha transformación positiva dos mesmos como factores de actividade, participación e incluso espazo de ocio dos cidadáns.2.—Promover boas prácticas ambientais de cultivo, xestión de residuos, aforro de auga, agricultura ecolóxica, preservación de variedades autóctonas, etc.3.—Favorecer a integración de colectivos, ocupando o seu tempo e facilitando a creación de novas relacións.4.—Promover unha alimentación sa, e impulsar o coñecemento do medio natural, así como o intercambio xeracional e intercultural. 5.—Continuar co tratamento dos residuos orgánicos a través da compostaxe comunitaria e rematar coa aplicación do compost para a fertilización dos terreos de cultivo As hortas urbanas municipais sostibles, serán todas aquelas parcelas de propiedade municipal susceptibles de presentar un uso acaído con este fin. Poderán ser de titularidade municipal por atoparse inscritas no inventario de Bens ou por estar debidamente conveniados con titulares privados. Para poder acceder ó uso das hortas deberanse cumprir os seguintes requisitos: a) Ser persoa física, maior de idade. b) Ser veciño de Moaña, figurando inscrito no Padrón Municipal de Habitantes con unha antigüidade de ao menos un ano. c) Atoparse con capacidade, física e psíquica, para a realización das labores agrícolas a desenvolver na horta de ocio. d) Estar ao corrente no pago das obrigacións tributarias municipais. e) Terán preferencia na adxudicación as persoas adscritas ao sistema de compostaxe comunitaria posto en marcha polo concello. f) Asinar o documento de aceptación e cumprimento das obrigas expostas nesta ordenanza.1.—Corresponde ó Concello de Moaña as funcións de asesoramento, vixilancia e sanción, cara ao uso axeitado da propiedade municipal afectada por esta ordenanza. Os usuarios/as serán responsables do uso correcto do espazo. O Concello non se fará cargo dos danos ocasionados nas hortas, nin nos posibles elementos de uso por parte dos usuarios/as, nin de posibles accidentes acaecidos no uso dos espazos. Nin daqueles que se podan xerar a terceiros.2.—A vixilancia do bo uso das hortas, realizaraa persoal municipal adscrito ó departamento de Medio Ambiente, Policía Local e Área de Urbanismo.3.—Cando algún destes departamentos emita un informe negativo, sobre o estado ou uso da horta, será comunicado ao usuario para a súa corrección. No caso de dous informes negativos para unha parcela, procederase á revogación do permiso de uso da mesma.4.—Con anterioridade ao remate do prazo de autorización de uso, se o usuario/a desexa seguir usando a horta por un novo período, deberá comunicalo por escrito. A utilización das hortas urbanas cualifícase como de uso privativo dos bens de dominio público, segundo o disposto no artigo 75.1 do Regulamento de bens das corporacións locais. As solicitudes presentaranse no Rexistro do Concello de Moaña acompañando a seguinte documentación: Fotocopia autenticada do D. N. I. Ou documento que legalmente o substitúa. Declaración xurada de que reúnen todas e cada unha das condicións esixidas, con referencia sempre á data de expiración do prazo de presentación das solicitudes. O prazo de presentación das solicitudes será publicado no taboleiro de anuncios do concello e na prensa. O concello comprobará de oficio o empadroamento e a residencia efectiva dende fai un ano, a ausencia de infraccións cometidas e o cumprimento de estar ao corrente das obrigacións tributarias ou de outra índole para con este concello. Finalizado o prazo de presentación de solicitudes expoñerase ao público a lista provisional das persoas admitidas, podendo presentarse reclamacións contra a mesma por espazo de dez dias naturais a contar desde o día seguinte a súa exposición no taboleiro de edictos. Finalizado dito prazo e resoltas as reclamacións, publicarse a lista definitiva de admitidos e admitidas ao proceso de selección. O uso das hortas concederase a título de autorización demanial en precario por un período máximo dun ano. Concello, poderá acordar, en calquera momento, a revogación da autorización de uso concedida, a cuxo efecto, o/a usuario/a deberá cesar no uso das actividades desenvolvidas no terreo cedido, cun simple requirimento da administración, e sen dereito a indemnización de ningunha clase nin compensación económica de ningún tipo. O sistema de adxudicación das hortas municipais realizarase mediante sorteo público en quenda dobre entre todas as solicitudes admitidas dentro dun prazo habilitado a tal efecto. Sortearase primeiramente entre as persoas participantes no programa de compostaxe comunitaria promovido polo concello. No caso de quedar parcelas vacantes, procederase a un segundo sorteo entre os e as solicitantes que non participan no programa de compostaxe comunitaria. Cada participante obterá un número de orde no referido sorteo. O sorteo realizarase polo sistema de dobre bombo, un co nome das persoas solicitantes e outro co número da horta que se adxudica. A numeración das hortas será de público coñecemento e constará nun plano a disposición dos interesados. O sorteo público terá lugar no Salón de Plenos do Concello. Unha vez feita a adxudicación, as persoas participantes que non foran adxudicatarias, formarán parte dunha lista de espera existente a tal efecto, onde figurarán por orde de inscrición. Esta lista estará numerada e a disposición dos solicitantes de hortas municipais. Os solicitantes que non obteñan parcela, formarán parte dunha lista de agarda, e ofreceráselle terreo noutras parcelas que se podan ir incorporando a este fin. No caso de non adxudicar tódalas hortas estas serán adxudicadas a través dunha nova convocatoria, con outros criterios. Si dentro do prazo de adxudicación, algún dos usuarios ou usuarias renunciase ou deixase libre a súa parcela por calquera causa, adxudicarase a mesma á/ao seguinte da lista de espera. A esta nova adxudicación aplicaráselle o parágrafo primeiro deste artigo. As persoas que teñan solicitado voluntariamente a renuncia non se incluirán novamente na lista de espera. Expedirase unha autorización demanial para o uso privativo da horta a cada usuario/a, onde se fará constar a situación da mesma, a duración da autorización, ademais faise constar: A autorización de uso para cultivo, non supón transmisión da propiedade do terreo. A autorización de uso é persoal e intransferible, podendo axudar no cultivo outros membros da unidade familiar. O/a usuario/a, deberá asinar a acta de autorización de uso da parcela. Facendo constar o coñecemento desta Ordenanza reguladora. As cuestións litixiosas sobre interpretación, modificación, resolución a efectos desta autorización, serán resoltas polo órgano de goberno competente do Concello, cuxos acordos poñerán fin á vía administrativa e serán executivos. Contra os mesmos poderase interpoñer aqueles recursos dispostos na Lei reguladora do contencioso-administrativo. En función das renuncias, baixas ou revogacións, poderá determinarse unha nova adxudicación de autorización de uso a favor doutra persoa que cumpra os requisitos establecidos, segundo se vaian producindo solicitudes e baixas. Sempre por rigoroso orde, salvo informe de prelación emitido pólos Servizos Sociais Municipais, en casos de ámbito social. O uso dos térreos non poderá transferirse nin cederse a terceiros. Nin sequera provisionalmente. O incumprimento desta norma conlevará a perda da adxudicación. E motivo de baixa o abandono do cultivo e do coidado da horta por un período superior a tres meses. Queda expresamente prohibido a comercialización de produtos da horta pública. O aproveitamento do terreo concédese por un máximo dun ano, contado desde día seguinte da adxudicación. Estarán admitidas as plantas hortícolas de tradición local, así como as aromáticas e medicinais. Quedan expresamente prohibidas as especies arbustivas e arbóreas. Así como o cultivo de plantas transxénicas, degradantes do solo, e especificamente as plantas psicotrópicas e/ou prohibidas por lei. Promoverase a agricultura sostible e respectuosa co medio ambiente, potenciándose o intercambio e emprego de sementes autóctonas e especies locais. Calquera incidencia xurdida no desenvolvemento da actividade, propoñer aquelas melloras que se puideran considerar, e calquera outra función que se puidera atribuír a posteriori será resolta polo Concellaría de Medio Ambiente co asesoramento dos servizos técnicos do concello.1) Vencemento do prazo ou das súas prorrogas.2) Baixa voluntaria por petición do propio usuario/a.3) Morte ou incapacidade sobrevida do usuario/a.4) Baixa padrón municipal habitantes.5) Falta de cultivo da parcela durante de tres meses consecutivos.6) Desaparición ou perda das circunstancias que motivaron a autorización.7) Utilizar a horta para uso e finalidades diferentes ás que se presentan nesta ordenanza.8) Necesidade do térreo por parte do Concello para obras, servizos, instalacións, de interese público.9) Por mutuo acordo.1) O/a usuario/a e a súa familia só poderá utilizar o terreo que se lle concede para uso hortícola segundo os criterios xa expresados, neste regulamento.2) O adxudicatario/a terá dereito a traballar a parcela e desfrutar do produto da mesma.1) Queda prohibido ningún tipo de obra. Incluídos valados, grellas, taboleiros fixos ou bancos; instalar ou construír alpendres, casetas cabanas ou calquera tipo de edificacións. Tampouco se permite a alteración dos instalacións preexistentes sen autorización municipal.2) Utilizar a horta como depósito de materiais ou mobiliario.3) O abandono ou acumulación de material alleo á horta susceptible de alterar a estética do lugar.4) A construción de pozos.5) Instalar calquera tipo de elemento para a cría de animais.6) A presenza de animais na horta.7) Queimar os restos xerados na horta, ou realizar calquera tipo de lume sen permiso do Concello e aqueles outros que correspondan.8) Non facer o tratamento axeitado dos residuos xerados, e acumulalos fora da parcela autorizada.9) Malgastar auga.10) Deixar a horta sen traballar, mais alá do tecnicamente axeitado.11) Empregar trampas ou velenos contra a fauna e flora do entorno.12) A venta dos produtos obtidos do cultivo da horta sostible.1) O/a usuario/a da horta será responsable do mantemento e coidado das instalacións inherentes á horta, así como daquelas que sexan de uso común para os usuarios da zona.2) Respectaranse os límites da horta establecidos polo Concello.3) Entre os limites das parcelas poderanse construír canos que ademais de delimitar as hortas, servirán de desaugadoiro dos térreos.4) As parcelas destinadas a hortas permanecerán abertas e non se permitirá cercalas. De seren o caso, naquelas hortas que presente sistema de rega, non se permite a súa alteración sen autorización municipal. O Concello procurará na medida do posible que todos os usuarios/as dispoñan dunha zona con auga. O uso de auga deberá ser responsable, poñendo en marcha todas aquelas medidas tendentes ao seu maior aproveitamento e aforro. A autorización para a explotación dos hortos urbanos poderá revogarse por incumprimento de calquera das normas de uso previstas nesta ordenanza, sen que o seu titular teña dereito a indemnización algunha. Toda persoa que cause danos nas hortas municipais deberá repoñelos ou indemnizalos, independentemente de calquera outra responsabilidade na que incorra, que será tramitada segundo como en dereito corresponda. En todo o non previsto nesta ordenanza será de aplicación a Lei 33/2003 de 03 de novembro, de patrimonio das Administracións Públicas e o Real Decreto 1372/1986 de 13 de xuño que recolle o Regulamento de bens das entidades locais. A presente ordenanza entrará en vigor ao día seguinte da súa publicación íntegra no Boletín Oficial da Provincia de Pontevedra, e unha vez transcorra o prazo previsto no artigo 65.2 da LRBRL en relación ó artigo 70, permanecendo en vigor ata a súa modificación ou derrogación expresa. Documento asindo dixitalmente na marxe. A Alcaldesa, Asdo: Leticia Santos Paz.